Alexander Wurz je upokojeni avstrijski dirkač Formula 1, ki je prvič nastopil v sezoni 1997, ko je na treh dirkah za Veliko nagrado Kanade, Francije in Velike Britanije, zamenjal rojaka Gerharda Bergerja in dosegel ob dveh odstopih tudi eno nepričakovano tretje mesto. S tem je očitno prepričal vodstvo Benettona, saj je dirkal pri njih še naslednje tri sezone, toda višje od četrtega mesta mu ni več uspelo priti. Po sezoni 2000 je moral zapustiti moštvo in do naslednje dirke je moral čakati kar pet let. V sezoni 2005 je bil tretji voznik McLarna in ob poškodbi rednega voznika, Juana Pabla Montoya, je dobil priložnost na Veliki nagradi San Marina, ki jo je odlično izkoristil s tretjim mestom. V sezoni 2006 je bil tretji voznik Williamsa, ki mu je v naslednji sezoni 2007 ponudil mesto stalnega voznika ob mladem Nemcu Nicu Rosbergu. Dosegel je le tri uvrstitve na stopničke, toda ob enem sedmem mestom sta to bili četrto mesto na dirki za Veliko nagrado Evrope in tretje mesto na dirki za Veliko nagrado Kanade. Po predzadnji dirki za Veliko nagrado Kitajske se je umaknil iz Formule 1. V letih 1996 in 2009 je zmagal na dirki za 24 ur Le Mansa.